РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/308-21

13. јул 2021. године

Б е о г р а д

ЗАПИСНИК

37. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

 ОДРЖАНЕ 13. ЈУЛА 2021. ГОДИНЕ

Седница је почела у 09,30 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Душко Тарбук, Оливера Пешић, Соња Влаховић, Горан Ковачевић, Бобан Бирманчевић, Братимир Васиљевић, Ана Чарапић и Золтан Пек.

Седници су присуствовали заменици чланова Одбора: Никола Војиновић (заменик Николе Јоловића), Михаило Јокић (заменик Владимира Маринковића) и Зоран Томић (заменик Братимира Васиљевића).

 Седници није присуствовали чланови Одбора: Душан Бајатовић, Љиљана Кузмановић Вујаковић, Војислав Вујић и Милорад Мијатовић, нити њихови заменици.

Седници су присуствовали Јелена Танасковић, државни секретар у Министарству за заштиту животне средине и Татјана Паулица Миловановић, в.д.помоћника директора Управе за јавни дуг Министарства финансија.

На предлог председника Одбора, Одбор је једногласно (једанаест гласова „за“) утврдио следећи:

Дневни ред:

 1. Разматрање Предлога закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој, који је поднела Влада (број 011-1286/21 од 9. јула 2021. године).

Пре преласка на рад по утврђеном дневном реду Одбор је једногласно (са једанаест гласова ,,за,,) усвојио записнике са 35. и 36. седнице Одбора.

**ПРВА ТАЧКА ДНЕВНОГ РЕДА: Разматрање Предлога закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развоj**

Предлог закона образложила је Јелена Танасковић, државни секретар у Министарству за заштиту животне средине.

Јелена Танaсковић је истакла да је Пројекат даљинског грејања у Крагујевцу важан пројекат пре свега за грађане града Крагујевца али и за целу државу Србији јер се на тај начин покреће нова ера зелених капиталних инвестиција које су јако важне у области заштите животне средине. Уговором је дефинисано 18,0 мил.евра и подељен је у две транше од чега се прва транша односи на финасирање замене котлова док се друга транша односи на финансирање чишћења депоније пепелишта. У наставку излагања, државни секретар је детаљно образложила финансијске услове и начин на који ће се средства зајма из предложеног закона користити и отплаћивати.

 У дискусији су учествовали Горан Ковачевић, Михаило Јокић и Верољуб Арсић.

На основу члана 156. став 3. Пословника Народне Скупштине, Одбор је једногласно (дванаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 10,05 часова.

Седница је тонски снимана

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић